CELEX: 32021R0028
Language: ro
Date: 2021-01-14 00:00:00
Title: Regulamentul de punere în aplicare (UE) 2021/28 al Comisiei din 14 ianuarie 2021 de modificare a Regulamentului (CE) nr. 1362/2000 al Consiliului în ceea ce privește contingentul tarifar al Uniunii pentru bananele originare din Mexic

15.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 12/1
               
            
         REGULAMENTUL DE PUNERE ÎN APLICARE (UE) 2021/28 AL COMISIEI
         din 14 ianuarie 2021
         de modificare a Regulamentului (CE) nr. 1362/2000 al Consiliului în ceea ce privește contingentul tarifar al Uniunii pentru bananele originare din Mexic
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1362/2000 al Consiliului din 29 iunie 2000 de punere în aplicare pentru Comunitate a dispozițiilor tarifare din Decizia nr. 2/2000 a Consiliului mixt instituit în temeiul Acordului interimar privind comerțul și aspectele legate de comerț dintre Comunitatea Europeană și Statele Unite Mexicane (1), în special articolul 4,
         întrucât:
         
                     (1)
                  
                  
                     Pentru a se ține seama de aderarea, la 1 iulie 2013, a Croației la Uniunea Europeană, Consiliul, prin Decizia (UE) 2019/573 (2), a încheiat, în numele Uniunii Europene și al statelor membre ale acesteia, Al treilea protocol adițional la Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte (3), care a fost semnat la data de 27 noiembrie 2018 și a intrat în vigoare la data de 1 martie 2020.
                  
               
                     (2)
                  
                  
                     Prin Decizia (UE) 2019/104 (4), Consiliul a aprobat poziția care urmează să fie adoptată, în numele Uniunii Europene, în cadrul Consiliului mixt înființat prin Acordul de parteneriat economic, de coordonare politică și de cooperare dintre Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, cu privire la modificările acordului necesare pentru a se ține seama de aderarea Croației la Uniune.
                  
               
                     (3)
                  
                  
                     Decizia nr. 1/2020 a Consiliului mixt UE-Mexic (5) prevede o majorare a contingentului tarifar al Uniunii aplicabil bananelor proaspete originare din Mexic destinate punerii în liberă circulație în Uniune.
                  
               
                     (4)
                  
                  
                     Prin urmare, Regulamentul (CE) nr. 1362/2000 trebuie modificat pentru a se pune în aplicare majorarea contingentului tarifar prevăzută în Decizia nr. 1/2020 a Consiliului mixt UE-Mexic. Dat fiind că, pentru anul 2020, contingentul tarifar pentru banane a fost epuizat, volumului suplimentar pentru acest an trebuie să i se atribuie un număr de ordine individual.
                  
               
                     (5)
                  
                  
                     Pentru a evita orice întârziere inutilă în aplicarea acestui contingent tarifar, prezentul regulament trebuie să intre în vigoare în regim de urgență și să se aplice retroactiv începând cu a treia zi de la publicarea Deciziei nr. 1/2020 a Consiliului mixt UE-Mexic în Jurnalul Oficial al Uniunii Europene.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul (CE) nr. 1362/2000 se modifică după cum urmează:
            
                        1.
                     
                     
                        Rândul cu numărul de ordine 09.1834 se înlocuiește cu următorul text:
                        
                                    Nr. de ordine
                                 
                                 
                                    Codul NC
                                 
                                 
                                    Descriere
                                 
                                 
                                    Volumul contingentului tarifar anual (greutatea netă, cu excepția unor dispoziții contrare)
                                 
                                 
                                    Dreptul contingentului tarifar (% reducere)
                                 
                              
                                    „09.1834
                                 
                                 
                                    0803 90 10 
                                 
                                 
                                    Banane proaspete [cu excepția celor din specia Musa paradisiaca (plantains)]
                                 
                                 
                                    Până la 31 decembrie 2020:
                                    2 000  de tone;
                                    începând cu 1 ianuarie 2021:
                                    2 010  tone
                                 
                                 
                                    Se aplică un drept fix.”
                                 
                              
                  
                        2.
                     
                     
                        Se inserează următorul rând între rândul cu numărul de ordine 09.1834 și cel cu numărul de ordine 09.1847:
                        
                                    Nr. de ordine
                                 
                                 
                                    Codul NC
                                 
                                 
                                    Descriere
                                 
                                 
                                    Volumul contingentului tarifar anual (greutatea netă, cu excepția unor dispoziții contrare)
                                 
                                 
                                    Dreptul contingentului tarifar (% reducere)
                                 
                              
                                    „09.1838
                                 
                                 
                                    0803 90 10 
                                 
                                 
                                    Banane proaspete [cu excepția celor din specia Musa paradisiaca (plantains)]
                                 
                                 
                                    de la 13 august 2020
                                    până la 31 decembrie 2020:
                                    10 tone
                                 
                                 
                                    Se aplică un drept fix.”
                                 
                              
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 13 august 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 ianuarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 157, 30.6.2000, p. 1.
         
            (2)  Decizia (UE) 2019/573 a Consiliului din 8 aprilie 2019 privind încheierea, în numele Uniunii Europene și al statelor membre ale acesteia, a celui de Al treilea protocol adițional la Acordul de parteneriat economic, de coordonare politică și de cooperare între Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, pentru a se ține seama de aderarea Republicii Croația la Uniunea Europeană (JO L 100, 11.4.2019, p. 3).
         
            (3)  JO L 325, 20.12.2018, p. 3.
         
            (4)  Decizia (UE) 2019/104 a Consiliului din 22 mai 2018 privind poziția care urmează să fie adoptată, în numele Uniunii Europene, în cadrul Consiliului mixt UE-Mexic instituit prin Acordul de parteneriat economic, de coordonare politică și de cooperare dintre Comunitatea Europeană și statele membre ale acesteia, pe de o parte, și Statele Unite Mexicane, pe de altă parte, în ceea ce privește modificarea Deciziilor nr. 2/2000 și nr. 2/2001 ale Consiliului mixt pentru a se ține seama de aderarea Republicii Croația la Uniunea Europeană (JO L 21, 24.1.2019, p. 23).
         
            (5)  Decizia nr. 1/2020 a Consiliului mixt UE-Mexic din 31 iulie 2020 de modificare a Deciziei nr. 2/2000 [2020/1180] (JO L 259, 10.8.2020, p. 40).